བཞུགས་སྒར་དུ་ལོ་ལྟར་ས་ག་ཟླ་བའི་སྐབས་སུ་གཟའ་འཁོར་གཅིག་རིང་ལ་མ་ཎི་དུང་སྒྲུབ་འཚོགས་ཀྱི་ཡོད་པ་ལྟར་དེ་རིང་བོད་ཀྱི་བླ་ན་མེད་པའི་དབུ་ཁྲིད་སྤྱི་ནོར་༸གོང་ས་སྐྱབས་མགོན་ཆེན་པོ་མཆོག་གིས་ས་ག་ཟླ་བའི་ཉིན་དང་པོར་བཞུགས་སྒར་དྷ་རམ་ས་ལའི་ཐེག་ཆེན་ཆོས་གླིང་གཙུག་ལག་ཁང་དུ་ཇོ་ལུགས་སྤྱན་རས་གཟིགས་ཡི་གེ་དྲུག་མའི་རྗེས་གནང་བཀའ་དྲིན་བསྩལ་ཡོད་ཅིང་།དེ་རིང་གི་གསུང་ཆོས་ཉིན་མོར་ཕྱིའི་རྒྱལ་ཁབ་༥༡་ལྷག་གི་མི་མང་བཅས་དད་ལྡན་ཆོས་ཞུ་བ་སེར་སྐྱ་ཁྱོན་བསྡོམས་མི་གྲངས་༦༠༠༠་ལྷག་བརྒལ་ཡོད་པ་སོགས་ཀྱི་སྐོར།འདི་གའི་གསར་འགོད་པ་བསྟན་འཛིན་བཟང་མོ་ལགས་ཀྱིས་གནས་ཚུལ་བཏང་ཞི་གསན་རོགས་གནང་།།